text: Спіс палітвязняў Спіс асуджаных па палітычных крымінальных справах Спіс фігурантаў палітычных крымінальных спраў Адміністрацыйна асуджаныя
  Выданні
  Кантакты
  У Гродне мужчыну з псіхічным захворваннем асудзілі да шасці гадоў калоніі
  07.10.2022 Тэгі: суды, крымінальны перасьлед, грамадства, рэпрэсіі, дыфамацыя
  https://spring96.org/be/news/109342 2022 2022-10-07T13:46:38+0300 2022-10-07T13:46:38+0300 2022-10-07T15:20:20+0300 be https://spring96.org/files/images/sources/sacheuka.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»
  Праваабарончы цэнтр «ВЯСНА»
  19 верасня 2022 года ў Гродзенскім абласным судзе 26-гадовага Андрэя Сачэўку асудзілі да шасці гадоў пазбаўлення волі ў калоніі ўзмоцненага рэжыму, прызнаўшы яго вінаватым паводле ч. 1 арт. 130 і ч. 1 арт. 293 Крымінальнага кодэкса. Вядома, што мужчына мае разлад асобы.
  Прысуд вынес Васіль Скок. Бок дзяржабвінавачання падтрымала Галіна Войшаль. Судовымі засядальнікамі выступілі Мікалай Варанко і Крысціна Лобан.
  Андрэй таксама ўключаны ў пералік арганізацый і фізічных асобаў, якія датычныя да тэрарыстычнай дзейнасці.
  За што мужчыну пачалі пераследаваць?
  Упершыню Андрэя на працы затрымаў ГУБАЗіК за размяшчэнне "экстрэмісцкіх" матэрыялаў на сваёй старонцы "ВКонтакте". Пад імі мелая на ўвазе відэа з прыняцця Лукашэнкам прысягі ў 1994 годзе пад бела-чырвона-белым сцягам, якім Сачэўка падзяліўся на старонцы. Затрыманне адбылося чацвёртага траўня 2022 года на працоўным месцы мужчыны. За гэта яго змясцілі ў ІЧУ Кастрычніцага РАУС Гродна, але праз трое сутак адпусцілі. Але ўжо 11 траўня Андрэй зноў быў затрыманы на працы, следчая Алена Яновіч, якая праводзіла першы допыт, выклікала на яго дзяжурнага адваката. Тады стала вядома, што Сачэўка мае псіхічнае захворванне. Яму выставілі абвінавачанні паводле ч. 1 арт. 342 Крымінальнага кодэкса і перавялі ў гродзенскую Турму № 1.
  17 траўня справу Сачэўкі перадалі ў Следчы камітэт, дзе ёй заняўся следчы Руслан Рулько. 20 траўня ён разам з супрацоўнікамі ГУБАЗіК і панятымі, якімі выступілі студэнткі мясцовага юрфака, правялі вобшукі на здымнай кватэры Андрэя і ягоным месцы прапіскі. Падчас аператыўных мерапрыемстваў нічога не знайшлі. Тады 25 траўня суд Ленінскага раёна Гродна прызнаў Сачэўку вінаватым паводле адміністрацыйнага артыкула за "захоўванне з мэтай распаўсюду інфармацыі, якая ўтрымлівае экстрэмісцкую накіраванасць". Мужчыну быў прызначаны штраф у 25 базавых велічынь, а ягоны тэлефон арыштаваны як сродак здзяйснення злачынства, хаця ён быў набыты маці Андрэя.
  Як адбываўся суд?
  7, 8, 9 і 19 верасня 2022 года адбыліся судовыя пасяджэнні паводле крымінальнай справы, заведзенай на Андрэя Сачэўку за ўдзел у гарадзенскіх Маршах і каментары ў чаце.
  Мужчына не прызнаў віну, а пацвердзіў толькі факт напісання каментароў 11 і 12 жніўня 2020 года. Удзел мужчыны ў гродзенскіх Маршах не пацвердзіўся пасля прагляду відэазапісаў з мерапрыемстваў у горадзе.
  Стала вядома, што лабараторна-судовыя экспертыза была праведзеная ў чэрвені 2022 года. Яна пацвердзіла псіхічнае захворванне Андрэя.
  На пасяджэнні 9 верасня Галіна Войшаль запрасіла для Сачэўкі пакаранне ў выглядзе сямі гадоў пазбаўлення волі ў калоніі ўзмоцненага рэжыма. Адвакатка мужчыны была ўпэўненая ў невінаватасці свайго падабароннага і прапанавала апраўдаць яго і вызваліць у зале суда. Яна звярнула ўвагу, што ў справе адсутнічаюць прамыя доказы віны мужчыны, а следчыя сумняваліся пры вызначэнні склада злачынства. У дзень перадачы справы ў пракуратуру следчым Рулько ў справе з'явіліся новыя абвінавачанні. Таксама абаронца падкрэсліла, што Андрэй не прыцягваў людзей да "здзяйснення злачынстваў", не дзейнічаў у чаце актыўна пасля 12 жніўня 2020 года і нават цалкам спыніў там ліставанне. Таксама яна зрабіла акцэнт на тым, што з відэа ў матэрыялах справы не было атрымана ніякай інфармацыі для прадмета даследавання.
  Аднак суддзя Васіль Скок не ўлічыў аргументацыю адвакаткі і падтрымаў пазіцыю абвінавачання. 19 верасня 2022 года ён асудзіў Андрэя Сачэўку да шасці гадоў пазбаўлення волі ў калоніі агульнага рэжыму.
  Падтрымаць Андрэя лістамі салідарнасці і пасылкамі можна па адрасе:
  Турма № 1.230023, г. Гродна, вул. Кірава, 1
  Андрэй Сяргеевіч Сачэўка
  Tweet
  Вясна. Правы чалавека ў Беларусі / Viasna. Human rights in Belarus
  Свабода мірных сходаў
  Мужа, жонку і пляменніцу ў другі раз асудзілі па "народным" артыкуле
  Жанчыну асудзілі да трох гадоў "хатняй хіміі" за ўдзел у Маршы
  Бацьку шасцярых дзяцей асудзілі да калоніі
  Татуіроўкі, аркушы паперы на вокнах, відэа шэсця з БЧБ-сцягамі: за што судзілі беларусаў у траўні
  Пенінтэнцыярная сістэма
  Новыя затрыманні, падрабязнасці "зачысткі" на "хіміі": хроніка пераследу 31 кастрычніка (дапоўнена)
  Жонка палітзняволенага Дзяніса Іванова: "Вяселле адсвяткавалі торцікам на лаўцы, пакуль чакалі цягнік у ПУАТ"
  Мужчына, які правёў пяць сутак на Акрэсціна ў 2020-м: "Насамрэч мне пашанцавала"
  "Гэта былі кароткія ўдары токам", — мінчанка распавяла пра допыт у ГУБАЗіКу электрашокерам, вярбоўку і амаль месяц на Акрэсціна
  Галоўнае
  Жонка Алеся Бяляцкага пра рэакцыю мужа на Нобелеўскую прэмію міру: "Ён моцна ўражаны гэтай навіной"
  #ВолюВясне
  Палітычныя зняволеныя
  Спіс палітычных вязняў
  Апошнія навіны
  Павел Сапелка: "Вясна" падтрымлівала і будзе падтрымліваць людзей, якія сталі ахвярамі парушэнняў правоў
  Заява аб прызнанні Уладзіслава Багамольнікава, Вольгі Анішук і Анастасіі Лойкі палітзняволенымі
  Палітвязню прысудзілі два з паловай гады калоніі за “садзейнічанне экстрэмісцкай дзейнасці”
  Мінімум 95 чалавек адправілі за краты: вынікі адміністрацыйнага пераследу ў лістападзе
  Праваабаронцы “Вясны” накіравалі зварот спецдакладчыкам ААН з нагоды затрымання Валянціны Болбат
  Затрыманне былога следчага, справу Дар'і Лосік перадалі ў пракуратуру: хроніка пераследу 2 снежня (дапоўнена)
  Былога журналіста БТ асудзілі да 4 гадоў калоніі, а яго жонку — да 2,5 гадоў. Па справе асудзілі яшчэ двух чалавек
  Сёння пачалі судзіць журналіста “Комсомольской правды” Генадзя Мажэйку
  Затрыманні за каментары наконт смерці Макея, папаўненне спісу "тэрарыстаў". Хроніка пераследу 1 снежня (дапоўнена)
  Мужчыну прысудзілі два гады "хіміі" за допіс пра Лукашэнку
  "Страна для жизни" – "экстрэмісцкае фармаванне" і новыя затрыманні: пераслед 30 лістапада (дапоўнена)
  Заява праваабаронцаў аб прызнанні 18 чалавек палітычнымі зняволенымі
  У брэсцкім СІЗА вязняў абмяжоўваюць у пасылках. Тлумачым, чаму гэта незаконна
  Палітзняволенага лекара асудзілі за каментары другі раз
  Паўтары гады калоніі прысудзілі жыхару Жабінкі за абразу Лукашэнкі і Эйсмант
  Праваабарончая праграма "Вясна" на Беларускім Радыё Рацыя
  Плынь асуджаных па “справе Зельцэра” не спыняецца: гамельчука асудзілі на два гады калоніі за каментары ў Telegram